cyanic-selkie/wikianc huggingface dataset:
NASA
Carreira espacial
O 29 de xullo de 1958, o Presidente Eisenhower asinou a "National Aeronautics and Space Act", establecendo a "National Aeronautics and Space Administration" (NASA). Comezou a operar o 1 de outubro de 1958, consistindo daquela en catro laboratorios e uns 8.000 empregados do goberno na axencia aeronáutica que contaba daquela 46 anos, o National Advisory Committee for Aeronautics (NACA, Comité consultor nacional para a aeronáutica).
Os primeiros programas da NASA foron de investigación para o voo tripulado, e foron levados baixo a presión da competición entre os EUA e a URSS, a 'carreira espacial' que se realizou durante a chamada guerra fría. O Programa Mercurio (Mercury Program) foi iniciado no 1958 pola NASA co fin de explorar o espazo con misións tripuladas, comezando por indagar sinxelamente se o home podía sobrevivir no espazo. O 5 de maio de 1961, o astronauta Alan Shepard foi o primeiro americano no espazo, pilotando a nave Mercury-Redstone 3 nun voo suborbital de 15 minutos. John Glenn foi o primeiro norteamericano en dar a volta á Terra o 20 de febreiro de 1962 durante o voo de 5 horas do Mercury-Atlas 6.
Manuel Fraga
Formación e comezo da vida política
Comezou o bacharelato no Instituto Eusebio da Guarda da Coruña, pero continuouno en Vilalba. Durante a guerra civil estivo internado nun colexio en Lugo e realizou exercicios espirituais no Mosteiro de Samos.
Ministro de Información e Turismo
Tamén en 1966 redactou e promoveu a aprobación dunha lei de prensa, coñecida despois posteriormente como a Lei Fraga, que pretendía ser unha apertura do réxime ao eliminar a censura previa, pero que lle mantiña ao goberno a potestade de secuestrar as publicacións e castigar os seus produtores se considera os seus contidos inaxeitados, que ademais estaban definidos de forma ambigua. A Lei de Prensa permitiu a aparición de publicacións que, se ben non abertamente críticas co réxime, non pertencían ao organigrama franquista, como Triunfo, Cuadernos para el Diálogo ou o xornal Madrid. A lei, á que se opuxo internamente Luis Carrero Blanco, daquela xefe de goberno, non impediu por exemplo a dimisión de Miguel Delibes como director de El Norte de Castilla ante os intentos de control gobernativo, o secuestro do xornal ABC en 1966 ou o peche do Madrid durante catro meses de 1968.
Embaixador e vicepresidente durante a transición
En 1973 regresa á primeira liña política. En primeiro lugar, vai na terna que o Consello do Reino lle presenta a Franco, para que este designe presidente de goberno, xunto con Luis Carrero Blanco e Raimundo Fernández-Cuesta, de onde sae elixido Carrero. En segundo lugar é nomeado ese mesmo ano embaixador en Londres, posición dende onde avoga pola reforma política paulatina, e onde coincide con Fernando Morán, cónsul xeral que logo sería ministro do PSOE. Nese tempo fúndase GODSA, unha sociedade anónima que funcionaba como cobertura legal dun club político, prohibido pola lexislación da época, e que reunía a persoas vencelladas ao reformismo conservador e entre eles Fraga.
Considerado do sector máis aperturista do goberno, xunto ao ministro de Exteriores, José María de Areilza, cando cae o goberno e Arias Navarro e substituído por Adolfo Suárez, Fraga é apartado e non figura como ministro.
Pectinoideos
A superfamilia inclúe as vieiras e as chamadas na bibliografía internacional ostras espiñentas.
Tempada 2017 do Campionato de Galicia de Rally
O vencedor final do campionato foi o piloto dumbriés Víctor Senra, que conseguía cun Ford Fiesta R5 o seu primeiro título, seguido por Alberto Meira, campión do ano anterior.
Campionato de pilotos
miniatura|[[Ford Fiesta|Ford Fiesta R5 de Iago Caamaño no Rally San Froilán.]]
Zelda Fitzgerald
Zelda Fitzgerald (de solteira Sayre), nada en Montgomery (Alabama) o 24 de xullo de 1900 e finada en Asheville (Carolina do Norte) o 10 de marzo de 1948, foi unha novelista, bailarina e celebridade estadounidense, esposa do escritor F. Scott Fitzgerald. Converteuse nunha icona dos anos vinte, sendo alcumada polo seu esposo como “a primeira flapper do Estados Unidos”. Despois do éxito da primeira novela do seu esposo, This Side of Paradise (1920), os Fitzgerald volvéronse celebridades.
Tras ser o símbolo da era do jazz, os anos vinte e a xeración perdida, Zelda Fitzgerald tivo trala súa morte un rexurdir, grazas á publicación en 1970 do libro supervendas Zelda: A Biography, de Nancy Milford. A biografía de Milford retratouna como unha icona feminista e unha vítima dun esposo controlador.
Editorial Galaxia
Características
Entre outras coleccións da editora pódense sinalar:
Zelda Fitzgerald
Obsesión e enfermidade
En abril de 1930, Zelda foi admitida nun sanatorio en Francia, onde, despois de meses de observación, tratamento e consultas cun dos mellores psiquiatras de Europa, o doutor Eugen Bleuler, Zelda foi finalmente diagnosticada con esquizofrenia. Inicialmente foi admitida nun hospital nos arredores de París, mais foi trasladada posteriormente a unha clínica en Montreux, Suíza. A clínica tratou principalmente as súas enfermidades gastrointestinais, pero, debido aos seus problemas psicolóxicos, foi trasladada a un centro psiquiátrico en Prangins, nas beiras do Lago Léman. Foi dada de alta en setembro de 1931 e os Fitzgerald regresaron a Montgomery, Alabama, onde o pai de Zelda, o xuíz Sayre, estaba morrendo. En medio da dor da familia, Scott anunciou que marchaba a Hollywood. O xuíz Sayre morreu mentres Scott se atopaba fóra e a saúde de Zelda comezou a deteriorarse novamente. Contra febreiro de 1932, fora readmitida nunha clínica psiquiátrica.
Save Me the Waltz
Scott forzou a Zelda a revisar a novela, eliminando as partes que contiñan material que el desexaba usar. A pesar de que a Gran Depresión azoutara os Estados Unidos, Scribner aceptou publicar o seu libro, e o 7 de outubro de 1932 saíron á venda 3010 exemplares.
As semellanzas entre a novela e a vida dos Fitzgerald eran obvias. A protagonista da novela era Alabama Beggs, quen, como Zelda, era filla dun xuíz do sur dos Estados Unidos que casaba con David Knight, un aspirante a pintor que de súpeto se volvía famoso polo seu traballo. Vivían a vida loca en Connecticut antes de mudarse a vivir a Francia. Descontenta co seu matrimonio, Alabama dedicábase ao ballet. A pesar de que todos lle decían que non tiña esperanzas, ela perseveraba e despois de tres anos convertíase na bailarina principal dunha compañía. Alabama enferma debido ao cansazo e a novela termina cando a parella regresa ao sur dos Estados Unidos coa familia dela, xa que o seu pai está morrendo.
Legado
Tom Hiddleston e Alison Pill interpretaronn os papeis de Scott e Zelda no filme de 2011 de Woody Allen Midnight in Paris.
Spider-Man: No Way Home
Spider-Man: No Way Home é unha película de superheroes estadounidense de 2021 baseada nopersonaxe de Marvel Comics Spider-Man, coproducida por Columbia Pictures e Marvel Studios e distribuída por Sony Pictures Releasing. É a secuela de Spider-Man: Homecoming (2017) e Spider-Man: Far From Home (2019), e a película número 27 do Universo Cinematográfico Marvel (MCU). A película foi dirixida por Jon Watts e escrita por Chris McKenna e Erik Sommers. Está protagonizada por Tom Holland como Peter Parker / Spider-Man xunto a Zendaya, Benedict Cumberbatch, Jacob Batalon, Jon Favreau, Jamie Foxx, Willem Dafoe, Alfred Molina, Benedict Wong, Tony Revolori, Marisa Tomei, Andrew Garfield e Tobey Maguire. Na película, Parker pídelle ao doutor Stephen Strange (Cumberbatch) que utilice a maxia para converter de novo en segredo a súa identidade como Spider-Man tras a súa revelación pública ao final de Far From Home. Cando o feitizo sae mal, o multiversoestá aberto o que permite aos visitantes de realidades alternativas entrar no universo de Parker.
Luigi Manfredini
Primeiros anos e formación
Luigi Manfredini naceu o 6 de decembro de 1771 en Boloña, fillo de Anna Ruggi e de Giuseppe Manfredini.
Escultor en metal
A súa actividade cono fundidor de pezas monumentais comezou en 1827, coa encarga dunhas estatuas de bronce para o Arco da Paz, en Milán, unha obra para a que creou un novo sistema de unión das pezas, fundidas previamente por separado.
Bernard du Bus de Gisignies
Traxectoria
Bernard du Bus de Gisignies foi o segundo fillo de Leonard Pierre Joseph du Bus de Gisignies. Estudou Dereito na Universidade Estatal de Lovaina, pero pronto se interesou máis pola ornitoloxía.
Nese mesmo ano encontrouse preto de Lier o esqueleto dun mamut que foi levado ao Museo (onde está expoto dende 1869). Nese momento o único outro esqueleto dun mamut estaba exposto no museo de San Petersburgo.
Nacionalismo naga
Formación da identidade nacionalista
As disputas internas, as guerras e as campañas de caza de cabezas eran comúns entre as tribos naga. Os británicos capturaron varios territorios naga consolidáronos baixo o Distrito Naga Hills de Assam. Durante o dominio británico, misioneiros como Miles Bronson e Edwin W. Clark introduciron o cristianismo na área, mudando en gran medida o tecido social e político da sociedade local. A identidade cristiá común conduciu á paz e a unidade entre as diversas tribos naga. O crioulo naga desenvolveuse como unha linguaxe para a comunicación entre as tribos.
Ácido desoxirribonucleico
Propiedades físicas e químicas
Cando se unen moitos nucleótidos, como ocorre no ADN, o polímero que se forma denomínase polinucleótido.
Compoñentes
Estrutura de soporte (esqueleto ou columna pentosa-fosfato): A estrutura de soporte dunha febra de ADN está formada por unidades alternas de grupos fosfato e azucre. O azucre no ADN é a pentosa desoxirribosa.
Sucos maior e menor
A largura do suco maior implica que os extremos das bases son máis accesibles alí, de forma que a cantidade de grupos químicos expostos tamén é maior, o cal facilita a distinción entre os pares de bases A-T, T-A, C-G, G-C. Como consecuencia, tamén se verá facilitado o recoñecemento de secuencias de ADN por parte de diferentes proteínas sen a necesidade de abrir a dobre hélice. Así, proteínas como os factores de transcrición que poden unirse a secuencias específicas, frecuentemente contactan cos laterais das bases expostos no suco maior. Ao contrario, os grupos químicos que quedan expostos no suco menor son similares, de forma que o recoñecemento dos pares de bases é máis difícil; por iso se di que o suco maior contén máis información có suco menor.
Danos no ADN
miniatura|[[Benzopireno, o maior mutáxeno do tabaco, unido ao ADN. ]] O ADN pode quedar danado pola acción de moitos tipos de mutáxenos que cambian a secuencia do ADN, como poden ser: axentes alquilantes, e radiación electromagnética de alta enerxía, como luz ultravioleta (UV) e raios X. O tipo de dano producido no ADN depende do tipo de mutáxeno. Por exemplo, a luz UV pode danar o ADN producindo dímeros de timina, que se forman por ligamento cruzado entre bases pirimidínicas. Por outro lado, oxidantes tales como radicais libres ou o peróxido de hidróxeno producen múltiples danos, incluíndo modificacións de bases, sobre todo guanina, e roturas da dobre cadea. Nunha célula humana calquera, arredor de 500 bases sofren dano oxidativo cada día. Destes danos oxidativos, os máis perigosos son as roturas da dobre cadea, xa que son difíciles de arranxar e poden producir mutacións puntuais, insercións e delecións da secuencia de ADN, ou translocacións cromosómicas.
Xenes e xenoma
O ADN xenómico (que se organiza en moléculas de cromatina, que á súa vez se ensamblan en cromosomas) encóntrase no núcleo celular dos eucariotas, ademais de pequenas cantidades nas mitocondrias e cloroplastos. En procariotas, o ADN atópase nunha formación irregular denominada nucleoide.
Interaccións específicas
Un grupo ben definido de proteínas que se ligan ao ADN é o conformado polas proteínas que se unen especificamente ao ADN monocatenario ou ADN de febra sinxela (ssDNA). En humanos, a proteína A de replicación é a mellor coñecida da súa familia e actúa en procesos nos que a dobre hélice se separa, como a replicación do ADN, a recombinación ou a reparación do ADN. Estas proteínas parecen estabilizar o ADN monocatenario, protexéndoo para evitar que forme estruturas de talo-lazo ou de que sexa degradado por nucleases.
Recombinación xenética
miniatura|esquerda|A recombinación implica a rotura e reunión de dous [[cromosomas homólogos (M e F) para producir dous cromosomas novos reorganizados (C1 e C2).]]
Unha hélice de ADN normalmente non interacciona con outros segmentos de ADN, e nas células humanas os diferentes cromosomas mesmo ocupan áreas separadas no núcleo celular, denominadas “territorios cromosómicos”. A separación física dos diferentes cromosomas é importante para que o ADN manteña a súa capacidade de funcionar como un almacén estable de información. Un dos poucos momentos nos que os cromosomas interaccionan é durante o sobrecruzamento cromosómico, durante o cal se recombinan. O sobrecruzamento cromosómico ocorre cando dous cromosomas homólogos intercambian segmentos, para o cal as dúas hélices de ADN rompen, intercámbianse e únense de novo.
Evolución do metabolismo de ADN
O ADN contén a información xenética que permite á maioría dos organismos viventes funcionar, crecer e reproducirse. Porén, non está claro durante canto tempo leva exercendo esta función nos ~3000 millóns de anos da historia da vida, xa que se suxeriu que as formas de vida máis temperás poderían ter utilizado ARN como material xenético. O ARN puido funcionar inicialmente como a molécula central dun metabolismo primixenio, xa que pode transmitir información xenética e simultaneamente actuar como catalizador formando parte de ribozimas. Este antigo  mundo de ARN onde os ácidos nucleicos funcionarían como catalizadores e como almacéns de información xenética puido influír na evolución do código xenético actual, baseado en catro nucleótidos. Isto deberíase a que o número de bases diferentes nun organismo é un compromiso entre un número pequeno de bases (o que aumentaría a precisión da replicación) e un número grande de bases (que aumentaría a eficiencia catalítica dos ribozimas).
Técnicas máis comúns
O coñecemento da estrutura do ADN permitiu o desenvolvemento de moitas ferramentas tecnolóxicas que explotan as súas propiedades fisicoquímicas para analizar a súa implicación en problemas concretos: por exemplo, desde análises filoxeńeticas para detectar semellanzas entre diferentes taxons, á caracterización da variabilidade individual dun paciente na súa resposta a un determinado fármaco, pasando por un enfoque global, a nivel xenómico, de calquera característica específica nun grupo de individuos de interese.
Tecnoloxía do ADN recombinante
Para clonar a secuencia de ADN de interese, empréganse encimas como ferramentas de corte e empalme do fragmento e do vector (o plásmido). Ditos encimas pertencen a dous grupos: en primeiro lugar, os encimas de restrición, que posúen a capacidade de recoñecer e cortar secuencias específicas; en segundo lugar, a ADN ligase, que establece un enlace covalente entre extremos de ADN compatibles (ver sección Nucleases e ligases).
Secuenciación
A secuenciación do ADN consiste en determinar a orde dos nucleótidos dun polímero de ADN de calquera lonxitude, pero adoita dirixirse á determinación de xenomas completos, debido a que as técnicas actuais permiten realizar esta secuenciación a gran velocidade, o cal foi de grande importancia para proxectos de secuenciación a grande escala como o Proxecto Xenoma Humano. Outros proxectos relacionados, en ocasións froito da colaboración entre científicos a escala mundial, estableceu a secuencia completa do ADN de moitos xenomas de animais, plantas e microorganismos.
Chips de ADN
miniatura|[[micromatriz de ADN|Micromatriz (microarray) con 37.500 oligonucleótidos específicos. Arriba á esquerda pódese apreciar unha rexión ampliada do chip.]] Os chips de ADN son coleccións de oligonucleótidos de ADN complementario dispostos en ringleiras fixadas sobre un soporte, frecuentemente de cristal. Utilízanse para o estudo de mutacións de xenes coñecidos ou para monitorizar a expresión xénica dunha preparación de ARN.
Pedro Benito
Traxectoria deportiva
O 2 de outubro de 2021, no partido correspondente á xornada oitava do campionato ligueiro de Primeira División de España, Pedro Benito realizou o seu debut oficial co Cádiz Club de Fútbol na máxima categoría do fútbol español substituíndo no minuto sesenta a Álvaro Negredo no encontro que os enfrontou no Estadio Novo Mirandilla ante ao Valencia Club de Fútbol con resultado final de empate a cero.
José Torres Santiso
Traxectoria
Fillo de José Torres Teijeiro. Cabo da Garda Civil do posto da Coruña. Logo do golpe de Estado do 18 de xullo de 1936 foi nomeado delegado de Orde Público de Cedeira. Enrolouse no exército sublevado na compañía expedicionaria da Comandancia da Coruña destacada en Boadilla del Monte e foi ascendido a sarxento por méritos de guerra en maio de 1937. Tenente da Garda Civil do posto de Neda, foi axustizado pola guerrilla en Xuvia, diante da súa casa cando baixaba do tranvía, en febreiro de 1948.
Elmer Imes
Traxectoria
Mellorou os sistemas espectroscópicos, acadando definicións espectrais moito máis precisas que as dispoñibles con anterioridade, e descubrindo así a aplicabilidade dos cuantos a transicións enerxéticas diferentes das do electrón na órbita atómica.
Eurovision: Europe Shine a Light
O evento foi emitido desde a cidade neerlandesa de Hilversum o día 16 de maio de 2020. A súa duración foi de aproximadamente dúas horas. Ademais, foi presentado por Chantal Janzen, Edsilia Rombley e Jan Smit, que xa foran elixidos anteriormente para presentar a edición do Festival de Eurovisión 2020, antes de que este fora cancelado.
Formato
miniatura|Os presentadores previstos para o Festival de Eurovisión 2020, [[Chantal Janzen, Jan Smit e Edsilia Rombley.]] Durante o programa, as 41 cancións que foran elixidas para participar no Festival de Eurovisión 2020 foron homenaxeadas nun formato non competitivo. Xuntos, todos os artistas interpretaron a canción "Love Shine a Light" desde os seus respectivos países de orixe. Tamén foron invitados varios participantes de edicións anteriores e os fans enviaron fragmentos de vídeo cantando "What's Another Year?" de Johnny Logan, vencedor do Festival de Eurovisión 1980 na Haia.
Localización
O 1 de abril de 2020, Hilversum foi confirmada como cidade anfitrioa do evento, co Studio 21 en Media Park como sede do espectáculo. Foi a segunda vez que Hilversum organizou un evento de Eurovisión, xa que previamente albergou o Festival de Eurovisión 1958.
Vipassana
Vipassanā (Pāli) ou vipaśyanā (Sanskrit) literalmente "especial, super (Vi), visión (Passanā)", é un termo budista que é a miúdo traducido como "discernimento". O canon Pali descríbeo como unha de dúas calidades da mente que é desenvolvida no bhāvanā, o adestramento da mente, o outro sendo samatha (a mente que acouga).
Xosé Manuel Beiras
Traxectoria profesional
Xa metidos no ano 1984, Beiras, na compañía doutros autores, saca ao prelo a obra ''Dende Galiza: Marx. Homenaxe a Marx no 1º centenario da súa morte''. Por si só publica outro libro, Por unha Galiza liberada, obra na que viña traballando dende 1976; neste mesmo ano, xaneiro, é reelixido como decano da facultade.
1982 - 2012: Etapa no Bloque Nacionalista Galego
O 19 de outubro de 1997 preséntase de novo como candidato do BNG á Presidencia da Xunta, renova o escano e ve medrar o seu grupo a 18 deputados pasando a ser a segunda forza en Galiza. No 1998 volve a renovar o cargo como voceiro nacional do BNG, así mesmo levou a un irmandamento do seu partido con outras forzas nacionalistas a través da Declaración de Barcelona. Isto tivo como consecuencia o pacto co Partido dos Socialistas de Galicia - PSOE nas municipais do 13 de xuño de 1999 para a repartición de alcaldías nalgúns concellos e o primeiro escano do BNG no Parlamento Europeo.
Estribo
Historia
Pola súa banda, os invasores xermanos do Imperio Romano adoptaron rapidamente o uso dos estribos. Isto mellorou a eficacia da súa cabalaría ata o punto de que foi unha das causas da derrota dos romanos na batalla de Adrianópole (378), e do ocaso do modelo clásico da lexión romana, provocando unha crise militar sen precedentes. O estribo, que permitía ao xinete loitar con comodidade e maximizaba o impacto da carga, iniciara unha nova era en Europa, a da cabalería pesada, que dominou os campos de batalla medievais durante máis de mil anos.
Wolf Erlbruch
Wolf Erlbruch, nado en Wuppertal o 30 de xuño de 1948 e finado na mesma cidade o 11 de decembro de 2022, foi un ilustrador alemán e escritor de libros infantís quen tamén exerceu como profesor en varias universidades.
Crítica
O xornal británico The Guardian cualificou Ente, Tod und Tulpe («O parrulo, a morte e o tulipán») como un «libro excepcional»: «É inmensamente tenro o xeito que ten a Morte de acariñar a súa plumaxe, levantar o seu corpo e colocalo suavemente no río, en canto ve como se vai afastando».
Galardóns e legado
En 2004 a súa familia creou a Fundación Wolf Erlbruch co propósito de custodiar a obra do escritor e debuxante. A contía económica do Premio Astrid Lindgren, de cinco millóns de coroas suecas foi destinada integramente á fundación.
Mimachlamys
Hábitat e distribución
O hábitat das especies deste xénero son fondos dos océanos temperados, até unha profundidade de varios centos de metros, desde o sur de Australia até Indonesia e, polo norte, até as Filipinas. Algunhas especies do xénero Mimachlamys conservan os seus fíos bisais durante a idade adulta e non nadan libremente.
Nacionalismo romántico noruegués
Contexto
Para os noruegueses, despois de reafirmar as súas aspiracións políticas en 1814, a cuestión dunha identidade norueguesa distinta fíxose importante. A medida que a cultura urbana gañou protagonismo tamén nos distritos rurais, o rico patrimonio cultural do campo noruegués viuse ameazado. Como resultado, unha serie de persoas propuxéronse recoller os elementos da cultura claramente norueguesa, coa esperanza de preservar e promover o sentido da identidade norueguesa.
Carol Frieze
Carol Frieze, nada en Reino Unido o 28 de novembro de 1947, traballa na Facultade de Informática da Universidade Carnegie Mellon como directora das organizacións profesionais WOMEN@SCS e SCS4ALL. É coautora dun libro sobre os exitosos esforzos para atraer e reter ás mulleres na informática en Carnegie Mellon, onde as mulleres representaron o 50% da clase entrante na especialidade de informática no outono de 2018. Foi recoñecida co Premio A. Nico Habermann da Asociación de Investigación en Informática e o Premio ao Desenvolvemento da Capacidade de Acceso á Informática.
Mercedes Corbillón
Traxectoria
Foi xurado de numerosos premios literarios: Xerais, Torrente Ballester, Alfaguara, Viadutos...
UNIX
Historia
Con todo, en 1969, Ken Thompson, usando un computador PDP-7 ocioso, comezou a reescribir o Multics cun concepto menos cobizoso, ao que chamou Unics, usando linguaxe ensambladora (assembly). Máis tarde, Brian Kernighan mudou o nome do novo sistema para UNIX.
Sistema operativo multiusuario
O UNIX xestiona os pedidos que os usuarios fan, evitando que un interfira con outros. Cada usuario posúe dereitos de propiedade e permisos sobre ficheiros. Calquera ficheiro modificado polo usuario conservarán eses dereitos. Programas executados por un usuario común estarán limitados en termos de a cales ficheiros poderán acceder.
Sistema de arquivos
Sistema de arquivos é unha estrutura lóxica que posibilita o almacenamento e recuperación de arquivos. No UNIX, os arquivos son contidos en directorios (ou cartafoles), os cales son conectados nunha árbore que comeza no directorio raíz (designado por /). Mesmo os arquivos que se encontran en dispositivos de almacenamento diferentes (discos ríxidos, disquetes, CDs, DVDs, sistemas de arquivos en rede) precisan ser conectados á árbore para que o seu contido poida ser accesado. Cada dispositivo de almacenamento posúe a súa propia árbore de directorios.
Aplicacións
O UNIX permite a execución de paquetes de software de aplicación para apoio das diversas actividades empresariais. Entre estes paquetes destácanse:
Chvrches
Chvrches (estilizado CHVRCHΞS) é unha banda escocesa de pop procedente de Glasgow e formada en setembro de 2011. O grup está composto por Lauren Mayberry, Iain Cook, Martin Doherty e, de xeito non oficial dende 2018, Jonny Scott. Derivada principalmente do xénero synth-pop, Chvrches tamén incorpora indietrónica, indie pop e dance electrónico no seu son.
Hanna K. Korany
Traxectoria
En 1891 publicou en lingua árabe o libro Manners and Habits. Escribiu outra novela tamén en árabe, e foi etiquetada de forma prematura como "a George Eliot de Siria" nun xornal estadounidense.
En 1894 asistiu á convención anual da National American Woman Suffrage Association en Washington, D. C.,, e falou nunha cea canda a Elizabeth Cady Stanton, Susan B. Anthony, Lillie Devereux Blake e May Wright Sewall. En 1896 estableceu un club de mulleres en Beirut.
Vida persoal
En 1887 casou con Amin Effendi Korany.
Waroch II
Foi rei entre 577 e 594, Waroch gobernou a rexión dos vénetos e a súa capital Vennetium (antigo nome de Gwened/Vannes). Parece que o título dado polos francos era o de conde e non o de rei. Por convención, para distinguilo do seu avó, é designado como Waroch II.
Feliciana Enríquez de Guzmán
Traxectoria
Tamén parece que estaría inspirado en dona Feliciana  o argumento da peza de Antonio Mira de Amescua La Fénix de Salamanca, cuxa protagonista, vestida de home, burla as prohibicións da época que impedían facer estudos universitarios ás mulleres.
Dhirubhai Ambani
O control de Ambani sobre a bolsa de valores
A ampla comercialización da marca "Vimal" no interior da India converteuna nun nome familiar. Iniciáronse puntos de venda de franquías e adoitaba venderse só Vimal. En 1975, un equipo técnico do Banco Mundial visitou a unidade de fabricación de Reliance Textiles.
Camborne, Cornualla
Historia
Camborne foi antigamente unha das zonas mineiras máis ricas do mundo de estaño, en Cornualla e Devon, e onde estivo situada a Escola de Minas de Camborne.
Jesús Costoya Ponte
Traxectoria
Foi nomeado alcalde de Arzúa a finais dos anos corenta. Permaneceu no posto ata 1958. Finou en Arzúa o 26 de novembro de 1973.
Malena Mieres
Galardóns
En 2019 recibiu xunto a Teresa Abelleira o premio á “Mellor deportista promesa” na VII edición da Gala do Deporte Feminino Galego.
Pementeira de Xamaica
A pementeira de Xamaica é unha árbore de nome científico Pimenta dioica.
Culinarios
En Europa consómese en Inglaterra nalgúns estofados e salsas así como para condimentar verduras encurtidas. En Alemaña sobre todo úsase a pementa de Xamaica na elaboración de embutidos e nos pasteis aromáticos de Nadal. Ademais pódese atopar nas ofertas de especias da maioría dos supermercados. Existen exemplos na cociña danesa como saborizante do "smørrebrød", que é un pan negro cuberto cunha selección de salchichas, pastas, peixe, queixo e verduras. Nas Illas Baleares (España) utilízase o gran moído para potenciar o sabor de pratos tradicionais como o arroz de matanzas ibicenco.
Código de Cabalaría
miniatura|[[Konrad von Limpurg como un cabaleiro armado pola súa dama no Codex Manesse (principios do século XIV)]] O código de cabalaría ou só cabalaría, é un código de conduta informal e variado desenvolvido en Europa entre 1170 e 1220. Foi asociado coa institución cristiá medieval de cabalaría, o comportamento dos cabaleiros e señores viñan gobernados por estes códigos. Os códigos ideais de cabalaría popularizáronse na literatura medieval, en particular os ciclos literarios coñecidos como a Materia de Francia, relacionados cos compañeiros lendarios de Carlomagno e os seus homes de armas, os paladíns, e a Materia de Bretaña, informada por Godofredo de Monmouth na Historia Regum Britanniae, escrita na década de 1130, que popularizou a lenda do Rei Artur e os seus cabaleiros da Táboa Redonda.
O código de cabalaría que se desenvolveu na Europa medieval tivo as súas raíces en séculos anteriores. Xurdiu no Imperio Carolinxio a partir da idealización dos cabaleiros, que implicaba valentía militar, adestramento individual e servizo aos demais, especialmente en Francia, entre os cabaleiros de Carlomagno. O termo "cabalaría" deriva do termo francés antigo chevalerie, que se pode traducir como "soldados a cabalo". Orixinalmente, o termo referíase só aos homes a cabalo, da palabra francesa para cabalo, cheval, pero posteriormente asociouse cos ideais de cabalaría.
Laurie Penny
Carreira
Penny comezou a súa carreira na revista One in Four, e máis tarde traballou como columnista e editora adxunta no xornal inglés The Morning Star. Penny escribiu columnas e artigos destacados para varias publicacións, en particular The New Statesman, The Guardian, e The Independent.
Ana Brnabić
Xenocidio de Srebrenica
Nunha entrevista o 14 de novembro de 2018 coa emisora pública alemá Deutsche Welle, Brnabić negou que en xullo de 1995 os masacres de bosníacos por parte das forzas serbobosníacas en Srebrenica fosen un acto de xenocidio. Dúas semanas máis tarde, o Parlamento Europeo adoptou unha resolución en que decía que lamentaba que se continuase a negar o xenocidio por parte das autoridades serbias e pediu unha completa cooperación co ICTY e o mecanismo que o sucedese incluíndo aceptar os seus xuízos.
Desulfovibrio
Utilizan o lactato, piruvato, etanol e certos ácidos graxos como doantes de electróns, reducindo o sulfato a sulfuro. Para cultivalas utilízase un medio anóxico con lactato, sulfato e ión ferroso. O ión ferroso reacciona co ácido sulfhídrico orixinado a partir do lactato, formando un precipitado negro de sulfuro de ferro. Despois íllanse as bacterias en cultivos anaerobios en tubos xiratorios ou placas de Petri, cámaras para anaerobios ou tubos de ágar fundido.
Bad Ems
Historia
En 1876, na Haus Vier Türme (Casa das catro torres), Alexandre II de Rusia firmou o "Ucase de Ems", polo que se prohibía a lingua ucraína. Hoxe un monumento conmemora o evento.
Masiakasaurus
Paleobioloxía
Un espécime de Masiakasaurus, un escapulocoracoide dereito, ten buracos que poderían ser marcas de picadas de caza ou de rapina. Majungasaurus, un abelisáurido grande da formación Maevarano, pode ter cazado a Masiakasaurus. Os buracos tamén poden ter sido o resultado dunha infección.
Collocaliini
Comprende catro xéneros que conteñen unhas trinta especies, a maioría confinadas no sur de Asia, nas illas do sur do océano Pacífico e o nordeste de Australia, todas dentro de rexións tropicais e subtropicais.
Xéneros
A familia dos apódidos segue a ser un dos grupos de aves máis complicados para a súa clasificación taxonómica, pero a tribo das salanganas é un grupo bastante ben definido. Porén, a súa sistemática interna é confusa; a súa plumaxe é usualmente mate, con tonalidades en negro, castaño e gris. Na súa aparencia externa a maioría das especies son moi similares.
Uso culinario
A auténtica sopa faise cos niños dalgunhas especies de salanganas, principalmente de niños de Aerodramus fuciphagus e Aerodramus maximus. En vez de poliñas, follas, plumas e palla, estas salanganas fan seus niños só con febras da súa saliva gomosa, que endurece ao expoñerse ao aire. Unha vez que se recolectan os niños, límpanse e véndense a restaurantes. Existe a crenza na China de que comer a materia do niño de salanganas axuda a manter o ton da pel, o equilibrio do qi ("enerxía vital") e reforza o sistema inmunitario; crese tamén que fortalece os pulmóns e prevén a tose, mellora a constitución do corpo e prolonga a vida.
Edelmiro Luaces Rodríguez
Traxectoria
Foi nomeado fiscal do xulgado municipal de Cerdido en xuño de 1930. Candidato da conxunción republicano-agraria, foi elixido alcalde de Cerdido na Segunda República. Co golpe de Estado do 18 de xullo de 1936 foi destituído.
Adrián Ben
Comezos en Viveiro
Iniciouse no atletismo no IES Santa Rita de Galdo, co impulso do seu mestre de educación física, Luis Ramallal. Comezou a gañar as probas de campo a través da Mariña de Lugo e a adestrar na Agrupación Deportiva San Roque de Viveiro, competindo en pista en diferentes distancias, así como en salto de lonxitude, ao mesmo tempo que practicaba tamén dúatlon e balonmán entre outros deportes. En 2007 foi campión provincial benxamín, tanto en campo a través como nos 60 metros lisos e nos 1000 metros, revalidando os tres títulos ao ano seguinte.
Etapa xuvenil e primeiro título galego absoluto
En xullo disputou na cidade colombiana de Cali o Campionato do Mundo Xuvenil, onde competiu na proba de 2000 metros obstáculos, obtendo a sexta praza final cun tempo de 5:45.59.
Etapa sub-23 e podios nacionais absolutos
En febreiro disputou en Salamanca o seu primeiro campionato de España sub-23 (en pista cuberta), logrando a prata nos 3000 metros, e correu tamén no seu primeiro nacional absoluto, rematando oitavo nos 1500 m. En marzo proclamouse en Mérida campión de España sub-23 de campo a través. En xullo participou nos Campionatos de España ao aire libre, tanto na categoría sub-23 como na absoluta. En sub-23 acabou segundo nos 800 metros, mentres que no certame absoluto celebrado en Xetafe subiu ao podio dos 1500 m, detrás de Jesús Gómez e Adel Mechaal. En agosto participou en Berlín no seu primeiro Campionato de Europa absoluto, nos 1500 m, sen conseguir meterse na final e en decembro competiu no Campionato de Europa de Campo a Través sub-23, rematando na 10ª praza da clasificación final.
Andoni Alonso
Traxectoria
Recentemente participou no Foro "Pensar o mundo dende Galicia" organizado polo Consello da Cultura Galega,
Rally Mil Vistas de 1993
Data e itinerario
O rally estaba previsto para o 3 de outubro de 1993, pero dous días antes anunciouse o seu adiamento por problemas burocráticos. Finalmente celebrouse o 11 de decembro, despois do Rally da Coruña, pechando deste xeito a tempada. Constou de 11 treitos, con saída e chegada en Carnota. Estaban programadas dúas pasadas polos treitos de Carnota, O Ézaro-Mazaricos, Dumbría e Vimianzo, e tres polo de Muros, pero o primeiro paso polo Ézaro foi anulado.
Wladimir Rosinskij
Wladimir Rosinskij é un violista, compositor e director de orquestra austríaco de orixe rusa, actualmente viola da Orquestra Sinfónica de Galicia.
Apolipoproteína C1
Función
A proteína codificada por este xene pertence á familia da apolipoproteína C. Este xene exprésase principalmente no fígado e é activado cando os monocitos se diferencian en macrófagos. Atopáronse variantes de transcrición de empalme alternativo deste xene, pero non se determinou a validez biolóxica dalgunhas variantes.
Dr. Seuss
Theodor Seuss Geisel, nado en Springfield, Massachusetts, o 2 de marzo de 1904 e finado en La Jolla, California, o 24 de setembro de 1991 foi un escritor e debuxante estadounidense de Springfield, Massachusetts. Era máis coñecido polo seu pseudónimo, Dr. Seuss. Despois da Primeira guerra mundial foi estudiante no instituto. Non lle interesaba moito o deporte pero ía á escola e facía actividades diarias. El pronunciba o seu nome como: /ˈsɔɪs/, pero adoita dicirse en inglés como: /ˈsuːs/.
Théodore Reinach
Carreira académica
Entre outras institucións académicas, en 1905 presidiu a Sociedade de Lingüística de París e en 1909 foi elixido membro da Académie des inscriptions et belles-lettres. Tamén foi membro honorario da Royal Numismatic Society, de Londres, e da American Numismatic Society, de Nova York.
Cadrado
Clasificacións
O cadrado é:
Os señores da Pena
Espazo
Un único espazo: a casa dos señores da Pena. Hai referencias á vila e á familia de Madrid.
Rugeiro
Rugeiro, é o irmán xemelgo de Marfisa e fillo de Rugeiro II. Á morte dos seus pais, é recollido polo feiticeiro Atlas. O seu cabalo, que ten unha mancha branca na testa, chámase Frontino, mentres que a súa espada é fada e chámase Balisarda.
Disco compacto
miniatura|dereita|CD Un CD (das siglas inglesas de Compact Disc) ou disco compacto é un soporte dixital óptico para todo tipo de datos (son, vídeo, documentos etc). Foi creado en 1980 por Sony e Philips e comercializado a partir de 1982 deica hoxe. Nos días de hoxe, tecnoloxías sucesoras como o DVD poden desprazar ou minimizar esta forma de almacenamento; o DVD tamén é un almacenamento óptico. Quer o CD quer o DVD utilizan o láser como ferramenta fundamental á hora de ler e gravar.
Tervingos
Asentamentos
Os asentamentos de Chernyakhov son grupos abertos situados en vales atravesados ​​por ríos. Entre as vivendas, algunhas delas están construídas a ras de chan, outras son subterráneas e outras tiñan pisos. O asentamento máis grande coñecido, Budesty, ocupa 35 hectáreas. Moitas aldeas carecen de fortificacións.
Prácticas funerarias
Os cemiterios de Sîntana de Mureş (Romanía) son máis coñecidos que os asentamentos do mesmo nome. Estes cemiterios presentan algunhas das características básicas que se ven noutros cemiterios de Chernyakhov como, por exemplo, a cremación e o enterramento; neste segundo caso, colocábase a cabeza do defunto apuntando cara ó norte. Tamén, algunhas tumbas quedaron baleiras. Entre os bens enterrados cos mortos hai cerámica, peites de óso e utensilios de ferro pero, curiosamente, case non se atoparon armas entre estes obxectos.
Disco compacto
Detalles físicos
Malia poder haber variacións na composición dos materiais empregados na fabricación dos discos, todos seguen un mesmo patrón: os discos compactos fanse dun disco groso, de 300,2 milímetros, de policarbonato de plástico, ao que se lle engade unha capa refractante de aluminio, utilizada para obter máis lonxevidade dos datos, que reflectirá a luz do láser (no rango do espectro infravermello e xa que logo non apreciábel visualmente); posteriormente engádeselle unha capa protectora que o cobre e, opcionalmente, unha etiqueta na parte superior.
Capacidade
Segundo o tipo de CD, actualmente hai diferentes configuracións:
Número enteiro
Tamén se pode definir o conxunto dos números enteiros como o subconxunto dos números reais nos que a parte fraccionaria vale cero.
Manuel Maceda López (médico)
Manuel Maceda López, nado na Pobra do Brollón cara a 1900, foi un médico e político galego.
Número enteiro
Os números enteiros poden adicionarse ou subtraerse, multiplicarse e mais compararse. A principal razón da existencia dos números negativos é que fai posíbel resolver todas as ecuacións de primeiro grao (coa forma ax + b = 0). Para a incógnita x; nos números naturais apenas algunhas destas ecuacións eran resolúbeis.
Corte Xeral de Nova Hampshire
Procedemento Lexislativo
A lei saída da Corte Xeral leva a sinatura do presidente de ambas as dúas cámaras e é remitida ao Secretario do Estado para que lla entregue ao Gobernador. O Gobernador ten cinco días para rubricala, pero pode vetala ou devolvela á Corte Xeral con propostas de mudanza. As cámaras poden non cumprir co manifestado co Gobernador e no caso de ser vetada poden revogalo co voto de dous terzos de cada cámara.
Ana Caro de Mallén
Análise de Valor, agravio y mujer
Apréciase a vontade da autora de poñer de manifesto a súa opinión sobre temas que afectaban especialmente ás mulleres, como a castidade, a honra, o matrimonio ou a amizade feminina. Varios críticos quixeron facer unha lectura feminista ou proto-feminista da obra.
Viviane Slon
Investigación
En 2018, Slon e os seus colegas publicaron o xenoma de Denny, un homínido híbrido. O ADN extraeuse dun óso de homínido atopado nunha capa do Plistoceno Medio. Utilizando a análise xenética e a datación por radiocarbono, o homínido foi identificado como unha nena nada hai máis de 50.000 anos dunha nai neandertal e un pai denisovano. O traballo foi cuberto por BBC News, National Geographic, EurekAlert!, The Atlantic e a revista Archaeology.
Tempada 1993 do Campionato de Galicia de Rally
A tempada 1993 foi a 15ª edición do Campionato de Galicia de Rally. O vencedor foi o noiés Arturo Rial, sobre un Citroën AX Sport. A pesar de lograr só unha vitoria na tempada fronte ás cinco de Germán Castrillón, Rial mantivo unha maior regularidade e obtivo así o seu terceiro título de campión galego.
Oh No
Oh No é o décimo segundo álbum de estudio da banda estadounidense de rock experimental Xiu Xiu, publicado o 26 de marzo de 2021 a través do selo Polyvinyl. É descrito como un "álbum de duetos". O seu sinxelo principal, "A Bottle of Rum", que conta con Liz Harris, lanzouse o 27 de xaneiro de 2021.
Helios (satélite)
Características
A misión das dúas sondas Helios foi estudar o espazo interplanetario e a contorna do Sol nas súas proximidades, nunha órbita cun perihelio de só 0,309 UA e un afelio de 0,985 UA. Cada nave iba equipada con dous mastros con instrumentación e unha antena dipolo de 32 m de longo. Os instrumentos a bordo permitían medir campos magnéticos, eléctricos, partículas cargadas, a luz zodiacal e impactos de micrometeoritos. As sondas estabilizábanse mediante xiro a 60 r.p.m., co eixo de rotación perpendicular á eclíptica. As comunicaciós coas sondas tiñan lugar a velocidades de entre 8 e 4096 bps. Helios 1 tivo problemas ao despregar a súa antena dipolo, o que afectou durante o resto da misión ás medicións feitas polo resto de instrumentos.
Thisuri Wanniarachchi
Thisuri Wanniarachchi (තිසුරි වන්නිආරච්චි), nada o 25 de setembro de 1993, é unha escritora srilankesa. É coñecida polo seu libro Colombo Streets, que en 2009 recibiu o Premio Nacional de Literatura.
Traxectoria
Traballou como asistente da presidenta Maithripala Sirisena en desenvolvemento sostible, mais dimitiu do seu cargo logo do golpe de estado de outubro de 2018.
Iago Méndez
Iago Méndez, nado en Vigo en 1980, é un xornalista e escritor galego.
Fair Play (filme)
Fair Play é un filme de 2014 dirixido por Andrea Sedláčková. É unha coprodución entre a República Checa e Eslovaquia. Foi escollido como candidato da República Checa para o Óscar ó mellor filme en lingua non inglesa na 87ª edición dos premios, mais finalmente non foi nomeado.
Mário Centeno
Traxectoria
O 4 de decembro de 2017, co apoio de Portugal, España, Francia, Alemaña e Italia, foi elixido presidente do Eurogrupo, asumindo o cargo o 13 de xaneiro de 2018.
O 9 de xuño de 2020 Centeno anunciou a súa saída do goberno, con efectos a partir do 15 de xuño de 2020, sendo substituído por João Leão no Ministerio de Finanzas.
Pedro I de Alençon
Traxectoria
miniatura| Tumba dos seus fillos, Luís e Filipe, soterrados na Abadía de Royaumont. Naceu durante a Sétima Cruzada na fortaleza templaria de Château-Pèlerin, onde a súa nai, Margarida de Provenza, permanecía fóra dos combates, despois de dar a luz un primeiro fillo en Exipto. Viviu en París ata 1268, ano no que en marzo o seu pai lle deu en asignación e como paria o condado de Alençon e o de Perche así como os señoríos de Mortagne-au-Perche e Bellême.
Ramón Perejón Pardo
Traxectoria
Fillo de Antonio Perejón Ron e Concepción Pardo Sanmartiño donos do pazo de Mondriz. Fixo a carreira de enxeñería industrial. Na Segunda República foi elixido alcalde de Castro de Rei. Foi nomeado para a Xefatura de Industria de Ourense en decembro de 1935. Foi enxeñeiro xefe de Insdustria de Lugo até 1956 en que foi nomeado para o Consello Superior de Industria en Madrid. Foi nomeado enxeñeiro xefe de primeira clase do Corpo de Enxeñeieros Industriais en 1958. Xubilouse en 1962.
Oligosacárido do núcleo
Núcleo interno da molécula
A "base" do núcleo interno está formada por de 1 a 3 residuos de KDO. O último KDO está a miúdo modificado cun grupo fosfato ou etanolamina. Aos KDOs únense 2 ou 3 heptosas (concretamente L-glicero-D-manoheptulosa) que xeralmente están fosforiladas. Estes KDO e heptosas comprenden o "núcleo interno" completo. O enlace cetosídico entre o KDO e o lípido A (α2→6) é especialmente susceptible á rotura causada por ácidos. Para estudar o LPS utilízase un débil tratamento con ácido para separar as porcións lipídica e polisacarídica do LPS.
Función
O mecanismo polo que o oligosacárido do núcleo da molécula de lipopolisaccárido afecta ao comportamento da membrana non se coñece ben.
Batalla de Naiso
Contexto histórico
Aínda que no pasado, tendíase a equipara e confundir a batalla de Nesto e a de Naiso, hoxe en día os autores modernos distinguen claramente ambas batallas e incluso cren que a primeira vitoria romana (Nesto) foi tan decisiva que as seguintes batallas dirixidas por Claudio II o Gótico non foron máis que unha campaña de "limpeza". Despois da vitoria, Galieno apresurouse a regresar a Italia para se enfrontar ao usurpador Aureolus,  mais foi asasinado preto de Mediolanum polos seus oficiais e Claudio II subiu ao trono e marchou a Italia para asegura-lo seu mando. De contado, Claudio tivo que se enfrontar aos alamanos, que invadiran Recia e máis Italia e aos que derrotou na batalla do lago Benaco. Non foi ata entón cando finalmente puido facerse cargo dos bárbaros das provincias dos Balcáns.
Ramón Rodríguez Vázquez
Copa das Rexións da UEFA
En outubro de 2022 foi convocado para os tres partidos que Galicia disputou da fase intermedia da Copa das Rexións da UEFA. Foi titular nos tres, encaixando un único tanto e conseguindo o combinado galego a clasificación para a fase final do torneo.
Equipos
PX: Partidos xogados. GE: Goles encaixados. TA: Tarxetas amarelas. TV: Tarxetas vermellas.
Batalla de Naiso
Forzas bárbaras
Outro grupo, atacou Éfeso e prendeu lume ao templo de Artemisa, unha das sete marabillas do mundo antigo. Moitas cidades de Panfilia foron asediadas e moitas illas devastadas, Nea Anchialos e Nicópolis foron saqueadas e Macedonia, Epiro, Tesalónica e Grecia tamén sufriron diversos ataques mentres os bárbaros vagaban libremente.
Consecuencias
A importancia da vitoria foi tan grande que Claudio gañou o alcume de Gothicus Maximus ("conquistador dos godos"). Mais, por outra banda, a vitoria non derrotou completamente aos godos e como tamén había outras zonas onde había problemas, como no leste con Zenobia de Palmira ou no oeste co imperio galo, a vitoria de Naiso apenas foi un respiro fronte aos problemas do imperio.
Karl Drais
Traxectoria
Porén, un ano despois abandonou o servizo para dedicarse ás súas invencións. En 1818 o Gran Duque Carlos nomeouno profesor de mecánica e puido retirarse, aínda novo, mantendo o seu salario. Isto permitiulle continuar coa súa carreira de inventor.
Invencións
Porén, o invento que o faría famoso foi a Laufmaschine (máquina andante) ou draisiana, unha especie de velocípedo de dúas rodas. Fixo a súa primeira demostración en público con ela o 12 de xuño de 1817 de Mannheim a Schwetzingen, e culminou unha viaxe de Karlsruhe até Kehl. En 1818 recibiu un privilexio do Ducado, equivalente a unha patente actual, e posteriormente patentes en Prusia e Francia. A draisiana foi a precursora da actual bicicleta.
Lista de primeiros ministros dos Emiratos Árabes Unidos
O primeiro ministro dos Emiratos Árabes Unidos é o xefe de goberno dos Emiratos Árabes Unidos. Aínda que non é obrigatorio segundo a Constitución dos Emiratos Árabes Unidos, o habitual é que o emir de Dubai exerza como primeiro ministro dos Emiratos Árabes Unidos e vicepresidente.
Leonardo da Vinci
Como enxeñeiro e inventor, Leonardo desenvolveu ideas moi adiantadas ao seu tempo, tales como o helicóptero, o carro de combate, o submarino e o automóbil. Moi poucos dos seus proxectos chegaron a construírse (entre eles a máquina para medir o límite elástico dun cable), xa que a maioría aínda non eran realizables nesa época. Como científico, Leonardo da Vinci fixo progresar moito o coñecemento nas áreas da anatomía, a enxeñaría civil, a óptica e a hidrodinámica.